### Beslutningstema

I denne sag skal der tages stilling til frigivelse af anlægsmidler til renovering af idrætshaller, multihaller og friluftsbade, bevillingsprogram 725.

### Historik

Ved indgåelse af budgetaftalen 2025 blev der afsat et rådighedsbeløb til renovering af idrætshaller, multihaller og friluftsbade i Tønder Kommune.

Retningslinjerne for bevilling af midlerne blev godkendt af Kultur- og Fritidsudvalget den 15. januar 2014.

### Sagsfremstilling

Rådighedsbeløbet er øremærket til vedligehold af bygningerne og de tekniske installationer i bygningerne.

Rådighedsbeløbet dækker følgende områder:

* Anlægsmidler vedrørende vedligehold af bygning og tekniske installationer i idrætshaller, multihaller og friluftsbade
* Midlerne disponeres af Kultur- og Fritidsudvalget ved indsendelse af ansøgninger fra idrætshaller, multihaller og friluftsbade, som vurderes ud fra de vedtagne retningslinjer

### Økonomi

Der er indsendt ansøgninger for 3 mio. kr. fra idrætshaller, multihaller og friluftsbade.

Der er i alt et budget på 3,064 mio. kr. i 2025. Der er frigivet forlods 5 % på i alt 0,153 mio. kr.

Restbeløbet på 2,911 mio. kr. søges frigivet til formålet.

### Indstilling Vicekommunaldirektøren indstiller,

at der meddeles en samlet anlægsbevilling og frigivelse af rådighedsbeløb på 2,911 mio. kr. fra bevillingsprogram 725, og

at indstillingen videresendes til Økonomiudvalget og Kommunalbestyrelsen.

**Beslutning fra Kultur og Fritidsudvalget, 14. maj  2025, pkt. 6:**

Indstillingen anbefales.

**Beslutning i Økonomiudvalget den 22. maj 2025, pkt. 10:**

Indstillingen anbefales.

Rolf Holm deltog ikke i mødet.

### Beslutning

Indstillingen godkendt.